CELEX: 32014R0107
Language: lv
Date: 2014-02-05 00:00:00
Title: Komisijas Īstenošanas regula (ES) Nr. 107/2014 ( 2014. gada 5. februāris ) par barības piedevu kobalta hlorīda heksahidrāta, kobalta nitrāta heksahidrāta un kobalta sulfāta monohidrāta izņemšanu no tirgus un grozījumiem Regulā (EK) Nr. 1334/2003  Dokuments attiecas uz EEZ

6.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 36/7
            
         
      KOMISIJAS ĪSTENOŠANAS REGULA (ES) Nr. 107/2014
   (2014. gada 5. februāris)
   par barības piedevu kobalta hlorīda heksahidrāta, kobalta nitrāta heksahidrāta un kobalta sulfāta monohidrāta izņemšanu no tirgus un grozījumiem Regulā (EK) Nr. 1334/2003
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 10. panta 5. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               Ar Direktīvu 70/524/EEK barības piedevas kobalta hlorīda heksahidrātu, kobalta nitrāta heksahidrātu un kobalta sulfāta monohidrātu atļāva izmantot kā kobalta mikroelementu savienojumus, nenosakot termiņa ierobežojumu, un to atļaušanas nosacījumi pēdējo reizi ir noteikti Komisijas Regulā (EK) Nr. 1334/2003 (3). Pēc tam saskaņā ar Regulas (EK) Nr. 1831/2003 10. panta 1. punktu minētās lopbarības piedevas kā esošus lopbarības līdzekļus iekļāva Kopienas Lopbarības piedevu reģistrā.
            
         
               (3)
            
            
               Līdz termiņam, kas paredzēts Regulas (EK) 1831/2003 10. panta 2. punktā, nav iesniegts neviens pieteikums saskaņā ar minēto noteikumu, lai saņemtu atļauju izmantot minētās barības piedevas, kas iekļautas mikroelementu grupā.
            
         
               (4)
            
            
               Tādēļ minētās barības piedevas būtu jāizņem no tirgus.
            
         
               (5)
            
            
               Izņemot minētās barības piedevas no tirgus, Regulas (EK) Nr. 1334/2003 pielikumā ir jāsvītro ieraksts “E3 Kobalts – Co”. Tāpēc Regula (EK) Nr. 1334/2003 būtu attiecīgi jāgroza.
            
         
               (6)
            
            
               Ir lietderīgi noteikt pārejas periodu, lai ieinteresētās puses varētu izņemt no tirgus attiecīgo piedevu krājumus un tiktu izlietoti premiksi, kombinētā barība un barības sastāvdaļas, kas ražoti ar minētajām piedevām.
            
         
               (7)
            
            
               Trīs minēto līdzekļu izņemšana no tirgus neskar atļauju piešķiršanu attiecībā uz tiem vai pasākuma pieņemšanu attiecībā uz to statusu saskaņā ar Regulu (EK) Nr. 1831/2003.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Izņemšana no tirgus
   Barbības piedevas kobalta hlorīda heksahidrātu, kobalta nitrāta heksahidrātu un kobalta sulfāta monohidrātu, kas iekļautas grupā “mikroelementi”, izņem no tirgus.
   2. pants
   Grozījumi Regulā (EK) Nr. 1334/2003
   Regulas (EK) Nr. 1334/2003 pielikumā svītro ierakstus “Kobalta (II) hlorīda heksahidrāts”, “Kobalta (II) nitrāta heksahidrāts” un “Kobalta (II) sulfāta monohidrāts”, kas saistīti ar E3 elementu “Kobalts – Co”.
   3. pants
   Pārejas pasākumi
   1.   Šīs regulas 1. pantā minēto izstrādājumu krājumus var turpināt laist tirgū un izmantot kā barības piedevas līdz 2014. gada 26. augustam.
   2.   Premiksus, kas ražoti ar 1. punktā minētajām piedevām, var turpināt laist tirgū un izmantot līdz 2015. gada 26. februārim.
   3.   Kombinēto barību un barības sastāvdaļas, kas līdz 2015. gada 26. augustam marķētas atbilstīgi Regulai (EK) Nr. 767/2009 un ražotas ar 1. punktā minētajām piedevām vai ar 2. punktā minētajiem premiksiem, var turpināt laist tirgū un lietot, līdz to krājumi ir izlietoti.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 5. februārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 268, 18.10.2003., 29. lpp.
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  Komisijas 2003. gada 25. jūlija Regula (EK) Nr. 1334/2003, ar kuru groza nosacījumus, ar kādiem atļauj izmantot vairākas barības piedevas, kas pieder mikroelementu grupai (OV L 187, 26.7.2003., 11. lpp.).